Hviezdne vojny (1977)

Hviezdne vojny () je sci-fi film Georgea Lucasa. Je to jeden z komerčne najúspešnejších a najznámejších filmov všetkých čias a film, ktorý značne ovplyvnil ďalší vývoj filmov sci-fi (pozri aj Hviezdne vojny (kult)). 

Film je síce prvým natočeným filmom zo základnej šestice filmov „Hviezdne vojny“, ale v chronologickom a dejovom poradí je až štvrtý. Prvýkrát bol uverejnený roku 1977 a bol znovu uvedený do kín v rokoch 1979, 1981, 1982, 1997, 2000 a 2004, pričom najmä v roku 1997 boli na filme vykonané značné zmeny (tzv. Special Edition: predĺženie, digitálne spracovania a pod.) a v roku 2012 bola uvedená trojrozmerná verzia.

Názov 
Anglický: Film sa pôvodne volal len „Star Wars“ a až pri jeho opätovnom uvedení v roku 1981 dostal názov „Star Wars: Episode IV: A New Hope“, aby bol konzistentný s názvom ďalšej časti (Star Wars: Episode V: The Empire Strikes Back). Aj v samotnom filme sa v úvodnom texte objavil nadpis „Episode IV: A New Hope“ až v roku 1981. V praxi sa však až do uvedenia DVD v roku 2004 film v anglicky hovoriacom svete propagoval pod názvom „Star Wars“ a na videách sa v Amerike film nazýval „Star Wars IV: A New Hope“. Pôvodný názov scenára znel „Adventures of the Starkiller: Episode 1 – The Star Wars“ a existuje aj pôvodná značne dlhšia verzia filmu pod týmto názvom (bežne označovaná ako „The Star Wars“), ktorú žiaľ videlo len niekoľko novinárov (po verejnom premietaní hotového filmu). 

Slovenský: V prípade slovenského názvu sa zdroje rozchádzajú, ale veci sa pravdepodobne majú takto: Pôvodný názov znel aj po slovensky „Hviezdne vojny“, pri premietaní zmodernizovanej verzie koncom 90-tych rokov sa už film volal „Hviezdne vojny: Epizóda IV – Nová nádej“ a v slovenskej televízii bol potom uvedený pod názvom „Hviezdne vojny IV – Nová nádej“.

Dej 

Občianska vojna prebieha po celej galaxii, a rebelom sa podarilo získať tajné plány Hviezdy smrti, obrovskej a nebezpečnej vesmírnej stanice Galaktického impéria, ktorá je schopná ničiť celé planéty. Princezná Leia, členka rebelov, ukryje tieto plány do droida R2-D2, a rýchlo ho spoločne s C-3PO pošle v únikovom module na planétu Tatooine, predtým ako ju zatknú vojaci Impéria, ktorí na čele s  Darthom Vaderom prepadli jej loď Tantive IV. Leia je odvedená na Hviezdu Smrti a vypočúvaná ohľadom toho kde ukryla plány a kde sa nachádza základňa rebelov.

Na povrchu planéty je R2-D2 spolu s droidom C-3PO, prepadnutý a ukradnutý Jawami, miestnymi zberačmi a obchodníkmi. Jawovia droidov predajú farmárovi Owenovi Larsovi a jeho synovcovi Lukovi Skywalkerovi. Počas údržby droidov Luke omylom spustí hologram, na ktorom princezná Leia žiada o pomoc Obi-Wana Kenobiho. Luke rozmýšľa či Leia môže mať na mysli Bena Kenobiho, starého pustovníka, ktorý žije neďaleko farmy Skywalkerov. Na ďalší deň sa R2-D2 stratí a Luke sa ho s C3po vydajú hladať. Sú prepadnutý piesočnými ľuďmi no zachráni ich postava v kapucni. Zisťujeme, že je to Ben Kenobi a ten im prezrádza, že naozaj je Obi-Wan Kenobi, bývalý rytier mystického rádu Jedi. Luke sa dozvedá, že rytieri Jedi pomocou tajomnej a nadprirodzenej energie nazývanej Sila po tisíce rokov chránili galaxiu, predtým ako ich Impérium počas ,,rozkazu 66" všetkých nevyvraždilo. Obiwan Lukovi vysvetlí, že aj jeho otec bol tiež rytier Jedi, a po boku Obi-Wana bojoval vo Vojne klonov až kým ho nezabil Darth Vader, ktorý zradil rád Jediov a stal sa Sithom. Obi-Wan potom Lukovi daruje svetelný meč jeho otca.

Obi-Wan sa vydáva na planétu Alderaan, kam podľa inštrukcií Lei má doručiť plány Hviezdy smrti. Lukovi ponúkne aby išiel s ním, ale Luke odmieta. Neskôr však zmení svoj názor, keď zistí, že vojaci Impéria pri pátraní po droidoch zničili farmu a tiež zabili jeho strýka Owena a tetu Beru. Obi-Wan a Luke navštívia bar v Mos Eisley, kde si najmú pašeráka Hana Sola a jeho spoločníka Chewbaccu aby ich na palube svojej lode Millenium Falcon previezli na planétu Alderaan. Obiwan a Luke rýchlo odchádzajú skôr lebo sa do baru dostanú hliadky Impéria. Keď je už aj Han na odchode odchytí si ho Greedo poskok Jabba Hutta, u ktorého nemá Han splatený dlh a pýta sa ho kedy mu odovzdá peniaze. Han vystrelí skôr ako Greedo a Greeda zabije. Pri ceste k Falconovi Han stretne Jabbu osobne a ten mu dá ešte niekoľko týždňov nato aby peniaze priniesol. Obiwan a Luke predajú Lukov speeder aby mali dosť peňazí pre Hana. Cestou k lodi ich napadnú jednotky Impéria ale podarí sa im odletieť. Luke medzitým trénuje so svetelným mečom jeho otca pod dohľadom Obiwana.

Keď prídu k ich cieľu, zisťujú, že planéta Alderaan tam vôbec nie je - bola zničená Hviezdou smrti na povel Veľkého moffa Tarkina, ktorý po vypočúvaní princeznej Lei zistil, že sa tam nachádza základňa rebelov, čo ale nebola pravda. Hanova loď je ale zadržaná a pritiahnutá do hangáru Hviezdy Smrti. Luke presvedčí Hana, aby mu pomohol vyslobodiť princeznú Leiu, zatiaľ čo Obi-Wan deaktivuje systém držiaci ich loď v hangáre. Luke, Han a Chewbacca spolu vyslobodia Leiu a s vojakmi v pätách sa rýchlo vracajú na loď. Darth Vader konfrontuje Obi-Wana a po krátkom rozhovore sa púšťajú do súboja. Obi-Wan sa v dueli necháva dobrovolne zabiť aby pomohol Lukovi v tréningu. Zvyšku skupiny sa ale podarí zo stanice odletieť. Luke smrť Obiwana znáša tažko.

Posádka Falcona prilieta na tajnú základňu rebelov na Yavin 4, netušiac, že Impérium im na loď ukrylo sledovacie zariadenie. Rebeli z plánov zisťujú, že na Hviezde smrti sa nachádza nechránený výfukový otvor, ktorý vedie až do hlavného reaktora, a zorganizujú útok. Luke sa pridá k rebelom, ale nepodarí sa mu presvedčiť Hana aby im pomohol. Počas neúspešných útokov na Hviezdu smrti zomiera veľa pilotov. Darth Vader vedie letku stíhačiek TIE, ale tesne predtým ako sa mu podarí zaútočiť na Lukovu stíhačku X-Wing je zasiahnutý Hanom, ktorý sa nečakane pripojil do boja. Luke telepaticky získava cez Silu pomoc od Obi-Wana a ničí Hviezdu smrti. Tarkin a jednotky Impéria zomierajú na palube explodujúcej stanice. Po celej bitke sa Luke a Han zúčastnia oslavnej ceremónie, kde ich Leia vyznamenáva medailami.

Obsadenie 
Správnosť použitých slovenských verzií mien nie je overená
 Mark Hamill ako Luke Skywalker, mladý farmár, ktorý vyrastal na planéte Tatooine. Vždy sníval o lepšom živote.
 Harrison Ford ako Han Solo, pašerák a majiteľ lode Millennium Falcon, ktorému Luke a Obi-Wan zaplatia za transport.  
 Carrie Fisher ako Princezná Leia Organa, členka senátu Impéria a zároveň jedna z vodcov rebelov.
 Peter Cushing ako Veľký moff Tarkin, guvernér Galaktického Impéria a vrchný veliteľ Hviezdy smrti, snažiaci sa zistiť lokáciu tajnej základne rebelov.
 Alec Guinness ako Ben (Obi-Wan) Kenobi, starý rytier mystického rádu Jedi, ktorý v minulosti bojoval vo Vojne klonov.
 Anthony Daniels ako C-3PO, prekladateľský droid, ktorý skončí v rukách Luka.
 Kenny Baker ako R2-D2, droid putujúci s C-3PO, ktorý má v sebe ukryté tajné plány Hviezdy Smrti.
 Peter Mayhew ako Chewbacca, starý Hanov priateľ a druhý pilot jeho lode.
 David Prowse ako Darth Vader, najobávanejší a druhý najmocnejší bojovník Impéria. V angličtine ho daboval James Earl Jones.
 Denis Lawson ako Wedge Antillies (červená dvojka), starý Lukov priateľ a pilot, ktorý sa pridal k rebelom.
Garrick Hagon ako Biggs Darklighter (červená trojka), Lukov priateľ a pilot rebelov.
 Phil Brown ako Owen Lars strýko Luka Skywalkera.
Shelagh Fraser ako Beru Larsová teta Luka Skywalkera.
Paul Blake/Maria De Aragon ako Greedo poskok zločineckého bossa Jabbu Hutta.
Alex McCrindle ako generál Dodonna
Richard LeParmentier ako Admirál Motti
Don Henderson ako generál Peggi

Pozri aj 
 Star Wars: Epizóda I – Skrytá hrozba(1999)
 Star Wars: Epizóda II – Klonovaní útočia(2002)
 Star Wars: Epizóda III – Pomsta Sithov(2005)
 Hviezdne vojny: Epizóda V – Impérium vracia úder(1980)
 Hviezdne vojny: Epizóda VI – Návrat Jediho(1983)

Referencie

Externé odkazy 
 Star Wars" Episode IV A New Hope na StarWars.com
 
 

4
Filmy z 1977
Filmy podľa názvu
Sci-fi filmy USA
Sci-fi akčné filmy